Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 148

1. A HVI vezetője a választás első fordulóján választójoggal rendelkezők névjegyzékét a személyiadat- és lakcímnyilvántartás, valamint a választójoggal nem rendelkező nagykorú polgárok nyilvántartása adatainak felhasználásával 3 példányban, a második fordulóra választójogosulttá válók pótnévjegyzékét ezzel egy időben, 2 példányban készíti vagy készítteti el. A névjegyzék első (a választás első fordulójára szóló) és második (a választás második fordulójára szóló) példánya, valamint a pótnévjegyzék első (a választás második fordulójára szóló) példánya nem tartalmazza a választópolgárok személyi azonosítóját. A névjegyzék harmadik és a pótnévjegyzék második példánya a választópolgárok személyi azonosítóját is tartalmazza. Az esetleges további munkapéldány(ok) saját költség terhére rendelhető(k), készíthető(k). A közszemlére tételre a névjegyzék és a pótnévjegyzék első példánya szolgál. A szavazókörökbe a választás első fordulójának napján a névjegyzék első, második fordulójának napján a második példánya kerül.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes